### 6.     Kirkelig ligning 2020

**Åbent**

Sagsnr.: 326-2019-28840       J.nr.: [adresse]           Dokumentnr.:
326-2019-279171

**Sagstype**

Beslutning.

**Resume og sagens baggrund**

Ifølge lov om folkekirkens økonomi skal ligningsbeløbet
pålignes medlemmer af folkekirken i kommunen. Kalundborg Kommune har derfor på
baggrund af det udmeldte statsgaranteret udskrivningsgrundlag og Kalundborg
Provsti og Provstiudvalgs udmeldte kirkekasser beregnet et niveau for
kirkeskatteprocenten. Sagen lægger op til at kirkeskatteprocenten fastholdes på
eksisterende procentsats (1,01 procent).

**Indstillinger**

Direktøren indstiller, at kirkeskatteprocenten fastsættes
uændret til 1,01 procent.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomi- og Indenrigsministeriet har udmeldt et
statsgaranteret udskrivningsgrundlag for kirkeskat for Kalundborg Kommune på 6.843.936.000
kr. Med en uændret skatteprocent på 1,01 % vil det give en skatteindtægt
på 69.123.800 kr. Hertil modtages 1.446.000 kr. i tilskud fra Fællesfonden. Således
er der i alt indtægter for 70.569.800 kr.

Kalundborg Provsti og Provstiudvalg fremsender oversigt over
den kirkelige ligning for 2020. I alt skal der til kirkekasser og Provstiudvalg
opkræves 60.453.500 kr.

I landskirkeskat skal der afregnes 10.147.000 kr.

De samlede udgifter beløber sig til 70.600.500 kr.

**Økonomiske konsekvenser**

Det skønnes, at kirkekassen primo 2020 har et mellemværende
med kommunen på 68.900 kr. Med opkrævningen i 2020 skønnes det, at der ultimo
2020 i mellemværende mellem kirkekassen og Kalundborg Kommune er et overskud på
38.200 kr.

**Direktionens møde den 28.
oktober 2019:**

Anbefales.

**Økonomiudvalgets møde den 30.
oktober 2019:**

Anbefales.